യോഗേന്ദ്ര യാദവ് ഇന്നു തൃശൂരില് തൃശൂര്: ന്യൂഡല്ഹി കര്ഷക സമരത്തിന്റെ മുന്നിര പോരാളിയും ജയ് കിസാന് ആന്ദോളന് സ്ഥാപക നേതാവുമായ യോഗേന്ദ്ര യാദവ് ഇന്നു തൃശൂരില് വിവിധ പരിപാടികളില് പങ്കെടുക്കും. ദേശീയ കര്ഷക സമരത്തിന്റെയും രാജ്യത്തിനു ബദല് രാഷ്ട്രീയ സാധ്യതകള് ആരായുന്ന സ്വരാജ് ഇന്ത്യ പ്രസ്ഥാനത്തിന്റെയും പ്രചരണാര്ഥമാണ് ഇദ്ദേഹം എത്തുന്നത്. ഇന്നു വൈകീട്ട് 4.30ന് തൃശൂര് മോത്തി മഹല് ഓഡിറ്റോറിയത്തില് നടക്കുന്ന വിശാല കര്ഷക സംഗമം ഉദ്ഘാടനം ചെയ്യും. കര്ഷകരുടെ പ്രശ്നങ്ങളെക്കുറിച്ച് പഠിക്കാന് രാഷ്ട്രീയ കിസാന് മഞ്ച് രൂപവത്കരിച്ച ദേശീയ കര്ഷക കമ്മീഷന്റെ കേരള ഘടകത്തിന്റെ പ്രവര്ത്തനോദ്ഘാടനം ഈ സമ്മേളനത്തില് അദ്ദേഹം നിര്വഹിക്കും. ചാലക്കുടി, പുതുക്കാട് നിയോജക മണ്ഡലങ്ങളില് സമീപകാലത്ത് വന്യമൃഗങ്ങളുടെ ആക്രമണം മൂലം കൊല്ലപ്പെട്ടവരുടെ വീടുകളും നാശം സംഭവിച്ച സ്ഥലങ്ങളും അദ്ദേഹം സന്ദര്ശിക്കുമെന്നു ജയ് കിസാന് ആന്ദോളന് സംസ്ഥാന അധ്യക്ഷന് ജോയി കൈതാരത്ത്, സെക്രട്ടറി ദിവ്യ ദാസ് എന്നിവര് അറിയിച്ചു.